

1. Контекст

Регламент (ЕС) 2016/792 на Европейския парламент и на Съвета за хармонизираните индекси на потребителските цени и за индекса на цените на жилищата беше приет през май 2016 г.[[1]](#footnote-1)

С член 10 от Регламент (ЕС) 2016/792 на Комисията се предоставя правомощието да приема делегирани актове. В съответствие с член 4, параграф 3 това правомощие може да бъде използвано за изменение на европейската класификация КОИКОП[[2]](#footnote-2), определена в приложение I. В член 5, параграф 5 е предвидено правомощието за приемане на делегирани актове за изменение на член 4, параграф 4, а съгласно член 5, параграф 8 това правомощие може да се използва за изменение на списъка на изключените подиндекси.

Съгласно член 10, параграф 3 правомощието да приема делегирани актове се предоставя за срок от 5 години, считано от 13 юни 2016 г. Правомощието се продължава мълчаливо за срокове от по 5 години, освен ако Европейският парламент или Съветът не представят възражения.

Комисията е длъжна да изготви доклад относно делегираното правомощие не по-късно от 9 месеца преди изтичането на петгодишния срок. С настоящия доклад се изпълнява това задължение.

1. Упражняване на делегирани правомощия от страна на Комисията съгласно  **Регламент (ЕС) 2016/792**

Комисията все още не е упражнявала правомощието си за приемане на делегирани актове, предоставено ѝ с Регламент (ЕС) № 2016/792.

От влизането на Регламент (ЕС) 2016/792 в сила Комисията не е намирала за необходимо да актуализира член 4, параграф 4, член 5, параграф 8 или приложение I. Очаква се обаче през следващите 5 години да бъде необходимо да се актуализира приложение I, за да се отразят промените в КОИКОП на ООН. Чрез тази актуализация хармонизираните индекси на потребителските цени ще отговорят по-добре на настоящите икономически структури.

1. Заключения

Комисията все още не е упражнявала правомощието си за приемане на делегирани актове, предоставено ѝ с Регламент (ЕС) № 2016/792.

Комисията счита, че следва да продължи да разполага с тези делегирани правомощия, тъй като в бъдеще може да се наложи да приеме делегиран акт за изменение на член 4, параграф 4, член 5, параграф 8 или приложение I с цел да подобри хармонизираните индекси на потребителските цени и цените на жилищата.

1. ОВ L 135, 24.5.2016 г., стр. 11. [↑](#footnote-ref-1)
2. Класификация на индивидуалното потребление по цели. Европейската класификация КОИКОП е версия на класификацията КОИКОП, поддържана от Организацията на обединените нации. [↑](#footnote-ref-2)